— Խնդրեմ, խնդրեմ, — շարունակեց	Սմբատը, վրդովված, տեսնելով, որ	եղբայրն	ուզում	է	բողոքել, — առանց	տաքանալու: Ժամանակ	է	հասկանալու, որ	չի	կարելի	ամեն	խնդիր	գոռոցներով	և	բռունցքներով	վճռել: Մի	րոպե	քեզ	դիր	Հաբեթյանի տեղը: Չէ՞	որ	կմտածեիր, «ի՜նչ, իմ	մտերիմ	ընկերը, որին	ես	հավատացել	եմ, այդպես	ինձ	անպատիվ	անի	և	ես	գոնե	մի ապտա՞կ	էլ	չտամ	նրան»: Եվ	կտայիր, միայն	չգիտեմ	այդպիսի	էֆեկտով, թե	չէ: Ո՛չ, սիրելիս, պետք	է	լոգիկաբար	վարվել	և խնդիրը	պարզելու	փոխարեն	ավելի	չխճճել: